4. klase

**Modulis: Uzplaukums digitālā vidē**

**Tēma: Attiecības tiešsaistē**

**Tēmas atsegums**

**Tēmas apguve strukturēta trīs nodarbībās:**

1. nodarbība- Kas cilvēku padara par labu tiešsaistes draugu?

2. nodarbība- Nevēlama uzvedība tiešsaistē

3. nodarbība- Veselīga draudzība tiešsaistē

**Tēmas apguves mērķi**

***Zināšanas: veicināt priekšstatu veidošanos par to,***

* cik izplatīta ir tehnoloģiju izmantošana draudzību veidošanā;
* kā internetā koplieto un izmanto informāciju un datus;
* kādi tikumi raksturo labu draugu;
* kāda uzvedība ir netikumīga;
* kas kopīgs un atšķirīgs ir draudzībai dzīvē un tiešsaistē;
* ka cilvēki tiešsaistē mēdz izlikties par citiem;
* kā rīkoties kiberterorisma gadījumā;
* kādi ir pozitīvas un drošas draudzības tiešsaistē noteikumi;
* kādi tikumi ir nepieciešami, lai tiešsaistē veidotu drošu un pozitīvu draudzību.

***Morālās prasmes: sekmēt šādu morālo ieradumu veidošanos skolēnos:***

* prast atpazīt tikumus, kas piemīt labam draugam dzīvē un tiešsaistē;
* veidot prasmi noteikt, kādas sekas atstāj netikumīga uzvedība tiešsaistē;
* izturēties ar cieņu pret citām personām tiešsaistē – arī tad, ja saziņa ir anonīma;
* ievērot noteikumus un principus drošai tiešsaistes lietošanai: atpazīt riskus un, ja nepieciešams, ziņot par tiem;
* kritiski izvērtēt tiešsaistes draudzības un informācijas avotus, tostarp izprast riskus, kas saistīti ar cilvēkiem, kurus bērni nekad nav satikuši;
* veidot drošas un atbildīgas draudzības tiešsaistē.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pamatizglītības standarta** | **Papildus no programmas “e-TAP”** |
| **Vērtības** | Cilvēka cieņa, kultūra | Mīlestība, rūpes, atbildība, saskaņa |
| **Tikumi** | Laipnība, godīgums, atbildība, gudrība, solidaritāte | Draudzīgums, empātija, līdzjūtība, pilsoniskums, atklātība |

**Tikumu praktizēšanas iespējas**

* Ierakstīt meklētājā savu vārdu un uzvārdu, konstatēt, ko par tevi internetā citi var uzzināt.
* Izstrādāt atgādnes par uzvedības etiķeti internetā.
* Februāris ir Vispasaules Drošāka interneta diena, iesaistīties pasākumos.